
                   Αθήνα 26 Μαρτίου 2008
Προς 
τις Εταιρείες Ορκωτών  Ελεγκτών 

[με την παράκληση να ενημερώσετε σχετικά 

τους Ορκωτούς Ελεγκτές Λογιστές σας]
Θέμα:
Υπόδειγμα «Έκθεσης Ελέγχου Ανεξάρτητου Ορκωτού Ελεγκτή Επί της Ετήσιας Εκθέσεως Διαχειρίσεως Αμοιβαίου Κεφαλαίου (Ν.3283/2004)».

Σε εκτέλεση της υπ' αριθμ. Ε43/1/12.3.2008 απόφασης του Εποπτικού Συμβουλίου, σας επισυνάπτουμε για την πιστή εφαρμογή του, το Υπόδειγμα «Έκθεσης Ελέγχου Ανεξάρτητου Ορκωτού Ελεγκτή Επί της Ετήσιας Εκθέσεως Διαχειρίσεως Αμοιβαίου Κεφαλαίου (Ν.3283/2004)».
Ο ΠΡΟΕΔΡΟΣ

ΤΟΥ ΣΩΜΑΤΟΣ ΟΡΚΩΤΩΝ ΕΛΕΓΚΤΩΝ ΛΟΓΙΣΤΩΝ

ΧΑΡΙΛΑΟΣ Π. ΑΛΑΜΑΝΟΣ

Ορκωτός Ελεγκτής Λογιστής
Συνημμ: 1
Κοινοποίηση:

· Επιστημονικό Συμβούλιο Σ.Ο.Ε.Λ. 
· Υπηρεσία Μητρώου του Σ.Ο.Ε.Λ. 

Έκθεση Ελέγχου Ανεξάρτητου Ορκωτού Ελεγκτή Επί της Ετήσιας Εκθέσεως Διαχειρίσεως Αμοιβαίου Κεφαλαίου (Ν.3283/2004)

Προς τη Διοίκηση της Χ Χ Χ ΑΕΔΑΚ για λογαριασμό των Μεριδιούχων του Αμοιβαίου Κεφαλαίου «Χ Χ Χ Χ ΑΜΟΙΒΑΙΟ ΚΕΦΑΛΑΙΟ»
Ελέγξαμε την ανωτέρω (συνημμένη) Ετήσια Έκθεση Διαχειρίσεως της περιόδου 1η Ιανουαρίου έως 31 Δεκεμβρίου 20ΧΙ του Αμοιβαίου Κεφαλαίου «Χ Χ Χ Χ ΑΜΟΙΒΑΙΟ ΚΕΦΑΛΑΙΟ» (το «Αμοιβαίο Κεφάλαιο») που καταρτίστηκε από τη διαχειριζόμενη την περιουσία του «Α.Ε. Χ Χ Χ Χ» και περιλαμβάνει την περιουσιακή κατάσταση και τα αποτελέσματα του Αμοιβαίου Κεφαλαίου, καθώς και τα προβλεπόμενα από το Ν. 3283/2004 στοιχεία και πληροφορίες της περιόδου αυτής.

Ευθύνη Διοίκησης για την Ετήσια Έκθεση Διαχειρίσεως

Η Διοίκηση της Διαχειρίστριας Εταιρείας έχει την ευθύνη για την κατάρτιση και εύλογη παρουσίαση αυτής της Έκθεσης Διαχειρίσεως, σύμφωνα με τη νομοθεσία περί αμοιβαίων κεφαλαίων.  Η ευθύνη αυτή περιλαμβάνει σχεδιασμό, εφαρμογή και διατήρηση συστήματος εσωτερικού ελέγχου σχετικά με την κατάρτιση και εύλογη παρουσίαση έκθεσης διαχειρίσεως, απαλλαγμένης από ουσιώδη ανακρίβεια, που οφείλονται σε απάτη ή λάθος.  Η ευθύνη αυτή περιλαμβάνει επίσης την επιλογή και εφαρμογή κατάλληλων λογιστικών πολιτικών και την διενέργεια λογιστικών εκτιμήσεων που είναι λογικές για τις περιστάσεις.

Ευθύνη Ελεγκτή

Δική μας ευθύνη είναι η έκφραση γνώμης επί αυτής της Έκθεσης Διαχειρίσεως, με βάση τον έλεγχό μας.  Διενεργήσαμε τον έλεγχό μας σύμφωνα με τα Ελληνικά Ελεγκτικά Πρότυπα, που είναι εναρμονισμένα  με τα Διεθνή Πρότυπα της Ελεγκτικής . Τα Πρότυπα αυτά απαιτούν τη συμμόρφωσή μας με τους κανόνες δεοντολογίας και το σχεδιασμό και διενέργεια του ελέγχου μας με σκοπό την εύλογη διασφάλιση ότι η Ετήσια Έκθεση Διαχειρίσεως είναι απαλλαγμένη από ουσιώδη ανακρίβεια.

Ο έλεγχος περιλαμβάνει τη διενέργεια διαδικασιών για τη συγκέντρωση ελεγκτικών τεκμηρίων σχετικά με τα ποσά και τις πληροφορίες που περιλαμβάνονται στην Ετήσια Έκθεση Διαχειρίσεως.  Οι διαδικασίες επιλέγονται κατά την κρίση του ελεγκτή και περιλαμβάνουν την εκτίμηση του κινδύνου ουσιώδους ανακρίβειας στην Ετήσια Έκθεση Διαχειρίσεως αυτή, λόγω απάτης ή λάθους.  Για την εκτίμηση του κινδύνου αυτού, ο ελεγκτής λαμβάνει υπόψη του το σύστημα εσωτερικού ελέγχου, σχετικά με τη σύνταξη και εύλογη παρουσίαση της Έκθεσης Διαχειρίσεως, με σκοπό το σχεδιασμό ελεγκτικών διαδικασιών για τις περιστάσεις και όχι για την έκφραση γνώμης επί της αποτελεσματικότητας του συστήματος εσωτερικού ελέγχου της Διαχειρίστριας Εταιρείας.  Ο έλεγχος περιλαμβάνει επίσης την αξιολόγηση της καταλληλότητας των λογιστικών πολιτικών που εφαρμόστηκαν και του εύλογου των εκτιμήσεων που έγιναν από τη Διοίκηση της Διαχειρίστριας Εταιρείας, καθώς και αξιολόγηση της συνολικής παρουσίασης των δεδομένων στην Ετήσια Έκθεση Διαχειρίσεως 

Πιστεύουμε ότι τα ελεγκτικά τεκμήρια που έχουμε συγκεντρώσει είναι επαρκή και κατάλληλα  για τη θεμελίωση της γνώμης μας.

Γνώμη

Κατά τη γνώμη μας, η ανωτέρω Ετήσια Έκθεση Διαχειρίσεως του Αμοιβαίου Κεφαλαίου, περιλαμβάνει τις προβλεπόμενες από το άρθρο 28 του Ν.3283/2004 πληροφορίες και παρουσιάζει εύλογα από κάθε ουσιαστική άποψη την περιουσιακή κατάσταση  του Αμοιβαίου Κεφαλαίου κατά την 31η Δεκεμβρίου 20ΧΙ και τη χρηματοοικονομική του επίδοση της περιόδου 1 Ιανουαρίου 20ΧΙ έως 31 Δεκεμβρίου 20ΧΙ, σύμφωνα με τις σχετικές διατάξεις του Ν. 3283/2004. 
Αθήνα, __ ΧΧΧΧΧΧ 200Χ

ΕΤΑΙΡΕΙΑ ΟΡΚΩΤΩΝ ΕΛΕΓΚΤΩΝ

____________, Ορκωτός Ελεγκτής Λογιστής
ΑΜ ΣΟΕΛ ΧΧΧΧ

DocProperty KISencl  if  <> "" "

Enclosures:
Maps
Charts
Plans
" 

 if  DocProperty KIScc  <> "" "

cc:
Peter
Andrew 

"







PAGE  
1

